བ་ཚུག་ལྷུག་པར་ཞོག །ཅེས་པས། སེམས་ཕྲན་སྡེ་བདུན་ཁུ་བྱུག་དབྱིངས་
འཆད་བཅས་དགུའོ། ( ༡༤༤) །སྤྱི་བོ་བདེ་ཆེན་གྱི་འཁོར་ལོ་རྩ་འདབ་སོ་གཉིས་
ནི། རིམ་པ་ཅན། འདོད་པ་ཅན་འདོད་ཅན་མ་སྲོག་གི་ལུས། ཟླ་ཐུང་མ་ཟླ་སྟེར་
མ་མཛེས་པ་མ་འོད་ལྡན་མི་སྨྲ་བ་ཀུ་ཤ་མ་ཤི་བ་ཡོང་དག་པ་ཅན། མེ་མ་མི་རོ་མ་
ནེ་ཙོ་མ་གང་བ་མ་ཉི་མ་རོ་ལྡན་མ། ཀོས་རིང་མ་ཚང་སྟེར་མ་བདུད་རྩི་མ་དུང་
ཅན་མ་དུང་སྣ་མ་དུང་མིག་མ་དུང་རྣ་མ་རྒྱགས་མ་དབང་རྒྱག་མ་བསྒོམ་པ་མ་རྒྱག་
པའི་རྒྱལ་མ་ངོ་མཚར་རྐྱང་མ་སྙེམས་པ་མ་ཚིག་བརྟན་མ་དང་སུམ་ཅུ་སོ་གཉིས་
།ལོངས་སྤྱོད་འཁོར་ལོ་བཅུ་དྲུག་ནི། ལོངས་སྤྱོད་མ་ལོངས་སྤྱོད་གཏེར་ལོངས་
སྤྱོད་གསང་ཉི་མ་འགྲོ་ཉི་མ་གསལ་སྐལ་བ་ཆེ་སྐོམ་པ་མ་ཐལ་བའི་གདོང་བཟའ་
བ་མ་བཟའ་བ་ཟ་བཀྲེས་པ་མ་བཅུད་ལེན་མ་རོ་བཀུར་མ་རོ་འཇིག་མ་རོ་མྱོང་བྱེད་
ཁྲུང་ཁྲུང་མ་དང་བཅུ་དྲུག་གོ(༡༤༥)།སྙིང་ག་བོན་ཉིད་ལ་བརྒྱད་ནི། རིན་
ཆེན་ཅོད་པན་པདྨ་ཆེན་པོ་རྡོ་རྗེ་ཆེན་པོ་སྟོབས་པོ་ཆེ་མགོན་པོ་ཆེན་པོ་སྒྲ་བོ་ཆེ་
ཉེར་དགའ་ཆེན་པོ། མྱོས་མཁྱེན་དང་བརྒྱད་དོ། །ལྟེ་བ་སྤྲུལ་པ་དྲུག་ཅུ་རྩ་བཞི་
ནི། ཡང་དག་ཤུག །ཤིན་ཏུ་བཟང་བཟང་འགྲོ་སྟོབས་ཆེན་མི་མཛད་མཛེས་ཆེན་
མདུན་སྐྱེས་རྒྱག་པའི་རྟག །རྒྱག་པའི་ཆ་རྒྱགས་པའི་ཆུ་རྒྱག་པ་ཅན་རྒྱགས་མཐུན་
རྒྱག་པའི་རླན་རྒྱག་འཆང་རྩུབ་པ་མ་ཁ་ཆུ་ཅན་གླང་སྣ་དབུག་འགག །གཡའ་ཁ་
འགྲོ་འདོད་ཆགས་མ་ཁྲག་གི་གདོང་ཟ་བྱེད་མ་མི་བཟད་སྒྲ་སྒྲོག་མ་དྲི་ལྡན་མ་དབྱུག་
རྡེག་མ་བརྟུལ་ཞུགས་མ་དབྱངས་ཅན་མ་དབྱངས་སྐྱེས་མ་སྤྲིན་གྱིས་ཤུགས་ཆུ་བ་
མཐོ་རྒྱ་ལྟར་མ་ཡུད་ཙམ་མ་ཡུད་ཙམ་སྐྱེས་རྒྱབ་བལྟས་མ་དབྱུག་པ་མ་དབྱུག་སྙེམ་
མ་རྙིང་པ་མ་ཚིག་མ་ལྷ། ཚིགས་ཀྱི་ལྷ་ཚིགས་ཀྱི་ཚིག །ཚིགས་ཀྱི་ཚད་རྡུལ་འབབ་
212

གསང་སྔགས་བསྐྱེད་རྫོགས་དང་མ་རྒྱུད་ཁྲིད་རིམ་སྐོར།
མ་ཚིགས་ཀྱི་གནས་ཚིགས་ཀྱི་རྡོ་ཚིགས་ཀྱི་འོད་ལུ་གུ་རྒྱུད་དུལ་བྱེད་མ་དུལ་འགྲོ་
མ་གཟི་བརྗིད་མ་དྲི་མ་དུལ་སྙེམ་པ་མ་ཆུན་ཕྱང་ལྟོ་ཆག་པ་ཅན་ཆག་པ་ཆང་ཆུན་
ཕྱང་ཅན་སྦྲང་བུ་མ་ཕྲུ་གུ་མ་ཕྲུ་གུ་སྟེར་འགྲོ་བཟང་མ་ལོ་མ་ཅན་ལོ་མ་མགྲིན་རབ་
མཆོག་མ་རབ་གསལ་མ་དང་དྲུག་ཅུ་རྩ་བཞིའོ། །གསང་གནས་བདེ་སྐྱོང་ལ་ཉེར་
བརྒྱད་ནི། བདེ་བྱེད་མ་རེག་བྱེད་མ་བྷས་མ་བྱ་མཆུ་ཤུགས་ལྡན་བསྐྱོད་བྱེད་རྩ་འཇག་
མ་འགྲེང་མ་ཡལ་འདབ་མ་གླང་སྣ་མ་འཁྲས་མ་གཡུང་མོ་སྟེར་མ་མ་ས་མ་སྟོབས་
ཆེན་ཚངས་རྒྱུ་རྒྱུན་འབབ་འཁྱིལ་མ་ཞགས་སྒོར་སྲུང་བྱེད་རླུང་འཛིན་དྲོད་མ་སྤར་
བྱེད་ཁྲག་འཛིན་སྦྲིད་བྱེད་གཡའ་ཟ་མ་མྱོང་མ་མིའུ་ཐུང་དང་ཉེར་བརྒྱད་དོ། །གཙོ་
བོ་གསུམ་སྐུ་གསུམ་ནི། དབུ་མ་བོན་སྐུ་གཡས་རྫོགས་སྐུ་གཡོན་སྤྲུལ་སྐུའོ། །འཁོར་
ལོ་ལྔ་སྐུ་ལྔའམ་ཡེ་ཤེས་ལྔ་ནི། སྤྱི་བོའི་འཁོར་ལོ་བོན་སྐུའམ་སྟོང་ཉིད་ཡེ་ཤེས། མགྲིན་
པའི་འཁོར་ལོ་རྫོགས་སྐུའམ་མེ་ལོང་ཡེ་ཤེས། སྙིང་གའི་འཁོར་ལོ་སྤྲུལ་སྐུའམ་སོར་
རྟོགས་ཡེ་ཤེས། ལྟེ་བའི་འཁོར་ལོ་ངོ་བོ་ཉིད་སྐུའམ་མཉམ་ཉིད་ཡེ་ཤེས། གསང་
གནས་འཁོར་ལོ་བདེ་བ་ཆེན་པོའམ་བྱ་གྲུབ་ཡེ་ཤེས་སོ། ( ༡༤༦)། བུམ་ཆུང་
བུམ་འབྲིང་བུམ་ཆེན་ནི། སྐྱིལ་ཀྲུང་བཅས་ཏེ་རླུང་བཟུང་ནས་ཐལ་མོས་པུས་མོ་
གཉིས་དང་དཔྲལ་བ་ལ་རེག་ནས་སེ་གོལ་བརྡབས་པའི་ཡུན་ཚད་གཅིག་ཏུ་བགྲང་
བ་སུམ་ཅུ་རྩ་དྲུག་ཐུན་ཚད་ཐུང་བ། བདུན་ཅུ་རྩ་དྲུག་འབྲིང་བ། བརྒྱ་རྩ་བརྒྱད་
ཆེ་བ་ཞེས་བུམ་ཆེན་བཞད་དོ། ( ༡༤༧) །དགུ་ཕྲུག་རླུང་ནི། ཕོ་རླུང་གསུམ་མོ་
རླུང་གསུམ་མ་ནིང་གསུམ་མོ། ( ༡༤༨) །ཨ་ཤད་ཀྱི་རྣམ་པ་མཚན་ཉིད་བཞི་ནི།
དམར་བ་རྒྱ་སྐྱེག་མེ་ཏོག །གསལ་བ་ཏིལ་གྱི་མར་མེ། ཚ་བ་ལྕགས་བསྲེག་ཐུར་མ།
ཕྲ་བ་ཟངས་ཁབ་ལྟ་བུའོ། ( ༡༤༩) །བྱང་ཆུབ་སེམས་ཀྱི་དཀྱིལ་འཁོར་མཚན་ཉིད་
བཞི་ལྡན་ནི། དཀར་བ་སྟོན་ཟླ། གསལ་བ་ཏིལ་མེ། ཟླུམ་པ་སྒོ་ང་། ཞུ་ལ་ཁད་
213

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
དངུལ་ཆུ་ལྟ་བུའོ། ( ༡༥༠ ) །སྤྱོད་པ་རྩལ་སྦྱོང་ནི། རང་བཞིན་ཀུན་དགའི་སྤྱོད་
པ། གསང་བ་བརྟུལ་ཤུགས་ཀྱི་སྤྱོད་པ། ཕྱོགས་ལས་རྣམ་རྒྱལ་སྤྱོད་པ་དང་གསུམ་
ནི་སྐུ་གསུམ་རང་ཤར་གྱི་སྤྱོད་པའི་མན་ངག་ཡེ་ཤེས་རང་འབར་ལྟར་རོ། །སྒྱུ་མ་
ལམ་སློང་ནི། སྒྱུ་མ་བཅུ་གཅིག་གི་དཔེའི་མཚོན་ཏེ། འཁོར་འདས་ལམ་གསུམ་
གྱིས་བསྡུས་པའི་བོན་ཐམས་ཅད་སྒྱུ་མ་རྨི་ལམ་ཙམ་དུ་སྣ་ཚོགས་སུ་སྣང་བ་ཀུན་
རྫོབ་ཀྱི་བདེན་པ་དང་། དོན་དམ་ཡེ་ཤེས་སུ་འཆར་བ་དོན་དམ་བདེན་པ་གཉིས་
སུ་རྣམ་པར་གནས་ཏེ། དེ་ཡང་བདེན་པ་གཉིས་ཀྱི་ངོ་བོར་སྣང་བ་དེ་ལ་རང་བཞིན་
མེད་པ་གཟུགས་བརྙན་ལྟ་བུ། སེམས་ཀྱི་རང་བཞིན་གཅིག་ལས་མི་མཐུན་མི་འདྲ་
བ་ཐ་དད་དུ་སྣང་བ་ཆུ་བུར་ལྟ་བུ། རིག་པ་ཉིད་ཀྱི་རང་མདངས་ལས་འགྱུ་བའི་
རྩལ་བསམ་ལས་འདས་པ་ཤར་བ་གློག་ལྟ་བུ། སྣང་ཞིང་དངོས་པོ་དང་བྲལ་བས་
བདས་ན་མི་སླེབ་བཟུང་ན་མི་ཟིན་པ་འཇའ་ཚོན་ལྟ་བུ། རླུང་གི་གཡོས་ན་རི་རོང་
དགུ་བརྒྱའི་ཕ་རོལ་ཞང་ཞུང་སྟག་གཟིག་གང་དུ་ཡང་བཞུད་པ་ལས་སྒྱུ་མའི་ལུས་
ལ་རིང་དུ་སོང་བ་ཡང་མི་སྣང་བས་མིག་འཕྲུལ་ལྟ་བུ། གནས་ཀྱི་ཁྱད་པར་ཁང་
བཟང་དང་ལོངས་སྤྱོད་ལྷ་ཀླུའི་ཡོ་བྱད་འདྲ་བ་མྱོང་བ་དྲི་ཟའི་གྲོང་ཁྱེར་(དེའང་རྒྱ་
གར་མཐའ་འཁོབ་ཆར་ཆེན་པོ་བབས་པའི་རྟིང་ལ་དྲི་ཟའི་གྲོང་ཁྱེར་བསམ་ལས་འདས་པ་ཡོད་ལ་ཁད་ནས་མེད་དོ་།
མཆན།) ལྟ་བུ། འདོད་པས་འདུན་པ་བཏང་ནས་བསྒོམ་པས་གང་ཡང་གྲུབ་པའམ་
མཐོང་བར་ཕྱིན་པ་ལ་སོགས་འདུན་པ་བྱར་ཡོད་ཀྱི་ལན་སྟེར་བྲག་ཆ་ལྟ་བུ། བེམ་
པོའི་གནམ་རི་ས་བྲག་ཁམས་ཀྱིས་གཞིག་ཅིང་འགག་ཏུ་མེད་པར་འབྱུང་བ་སྨྲིག་རྒྱུ་ལྟ་
བུ། འདིའི་དབང་པོ་འགག་མ་ཐག་ནས་བེམ་པོ་ཆད་ཅིང་གཞན་ཞིག་གི་བཀོད་པ་
སྣང་བ་མིག་ཡོར་ལྟ་བུ། སེམས་ཀྱི་ངོ་བོ་གཅིག་ཡིན་པ་ལས་བཟང་ངན་ལེགས་ཉེས་
སྣ་ཚོགས་འདི་ལ་མ་སླེབ་མ་ཁྱབ་བྱ་བ་མེད་པར་གང་སྟོན་པ་ཆུ་ཟླ་ལྟ་བུ། ལམ་ལ་ཞུགས་
214

གསང་སྔགས་བསྐྱེད་རྫོགས་དང་མ་རྒྱུད་ཁྲིད་རིམ་སྐོར།
པས་རྨི་ལམ་སྦྱང་པ་དང་སྤེལ་བ་ལ་སོགས་པ་ཅི་ལྟར་ཡང་བསྒྱུར་དུ་བཏུབ་པ་སྒྱུ་མ་ལྟ་
བུའོ།། ( ༡༥༡) བསྒྲགས་པ་བསྐོར་གསུམ་ནི། རྫོགས་ཆེན་དང་སྤྱི་སྤུངས་སོགས་
རྒྱས་པ་ལྷ་ཡུལ་དུ་བསྒྲགས་པ། ། འབྲིང་པོ་མི་ཡུལ་དུ་བསྒྲགས་པ། བསྡུས་པ་ཀླུ་
ཡུལ་དུ་བསྒྲགས་པའོ།། ( ༡༥༢)དཔེར་ན་སེམས་སྡེ་བས་ཀ་བ་སེམས་ཀྱི་རོལ་པར་
ཤར་བ་ལས་ངོ་བོ་ཉིད་དུ་མེད་པར་འདོད། ཀློང་སྡེ་བས་ཀ་བ་གཞི་ནས་མ་གྲུབ་
པས་དོན་ལ་མེད་པར་འདོད་མན་ངག་སྡེ་པས་ཡོད་མེད་གང་ཡང་མི་དམིགས་ཤིང་
རོལ་པ་མི་འགེག་ངོ་བོ་མི་དམིགས་པར་དོན་ལ་ཡེ་གྲོལ་དུ་འདོད་དོ།། ( ༡༥༣ )
མན་ངག་བཀའ་རྒྱུད་སྐོར་བཞི་ནི། ཕྱི་ལྟ་བ་སྤྱི་གཅོད་ནང་མན་ངག་དམར་ཁྲིད།
གསང་བ་རིག་པ་གཅེར་མཐོང་། ཡང་གསང་མན་ངག་ཕུག་གཅོད་དང་བཞིའོ།།
( ༡༥༤ ) ཡེ་ཉིད་ནི་ཀློང་སྡེ་གཤེན་རྒྱལ་སེམས་སྡེ། ཁྱད་པར་ནི་མན་ངག་སྡེའོ།།
( ༡༥༥ ) སྔོན་འགྲོ་སྒོ་གསུམ་སྦྱང་བ་ནི། ལུས་ལ་གཉིས་ཕྱི་ནང་འཁོར་འདས་རུ་
ཤན་ཕྱེ་བ། ངག་ལ་བཞི། རྒྱས་གདབ། རྩལ་སྦྱང་། མཉེན་བཙལ། ལམ་གཞུག་
དང་བཞིའོ། ཡིད་སྦྱང་ལ། སྐུ་ཡིག་འབྲུ་ཐིག་ལེ་དང་གསུམ་མམ། ཡང་ན་གཉིས་
ཏེ་སེམས་བཟུང་བ་དང་། བྱུང་གནས་འགྲོ་གསུམ་རྩ་བཅད་པའོ།། (༡༥༦)
གྲུབ་ཐོབ་ཉི་ཤུ་རྩ་བཞི་ནི། ཡོངས་སུ་དག་པ། ཀླུ་བོན་ཡེ་ཤེས་སྙིང་པོ། ཁྲི་ལྡེ་ཟབ་
བུ། བ་ནམ་སྐྱོལ་པོ། ཁྲི་ཤོ་རྒྱལ་བ། རང་སངས་བསམ་གྲུབ། དར་མ་ཤེས་རབ།
དར་མ་བྷོ་ཏི། ཞང་ཞུང་ཁྲི་འཕེན། མུ་ཡེ་ལྷ་རྒྱུང༌། རྨ་གཤེན་ལེགས་བཟང་།
གྱེར་གཤེན་སྟག་ལ་དབང་། གཡུང་དྲུང་གསས། གསས་ཆེན་གཡུང་འཕེན། དགེ་
འབར་དོན་གྲུབ། གྱེར་སྤུངས་དགེ་འཕེན། སྲས་དགེ་རྒྱལ། ཞང་ཞུང་རྣམ་རྒྱལ།
མུ་རྒྱུང་དཀར་པོ། དབྱིངས་གྲུབ་པ། ར་སངས་འཕེན་རྒྱལ། གུ་རིབ་གསས་དགའ།
ཟླ་བ་རྒྱལ་མཚན། ཏ་པི་ཧྲི་ཙའོ།། ( ༡༥༧)སྒྲོན་མ་བཞི་ནི། རྒྱང་ཞགས་ཆུའི་
215

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
སྒྲོན་མ། ཐིག་ལེ་སྟོང་པའི་སྒྲོན་མ། དབྱིངས་རྣམ་དག་གི་སྒྲོན་མ། ཤེས་རབ་རང་
འབྱུང་གི་སྒྲོན་མ་དང་བཞིའམ། ཡང་ན་དཀར་འཇམ་རྩ་ཡི་སྒྲོན་མ། ཙི་ཏ་ཤའི་
སྒྲོན་མ་དང་དྲུག་གོ(༡༥༨)།མ་དག་པའི་རྒྱང་ཞགས་དེས་འཁྲུལ་སྣང་མཐོང་ལ་ཡེ་
ཤེས་མི་མཐོང་བ། དག་པའི་རྒྱང་ཞགས་དེས་འཁྲུལ་སྣང་མི་མཐོང་ལ་ཡེ་ཤེས་མཐོང་
བས་མ་དག་པའི་རྒྱང་ཞགས་ལས་དག་པའི་རྒྱང་ཞགས་ཆེ་པའོ།། དེ་ནི་མཐོང་སྣང་
དག་མ་དག་གི་སྒོ་ནས་དབྱེའོ།། (༡༥༩) གནད་བཞི་ནི། ལུས་ངག་སེམས་ཀྱི་
གནད། འཆར་བྱེད་སྒོའི་གནད། འཆར་གཞི་ཡུལ་གྱི་གནད། རླུང་རིག་དལ་བའི་
གནད་དོ།། ( ༡༦༠) སྣང་བ་བཞི་ནི། བོན་ཉིད་མངོན་སུམ་གྱི་སྣང་བ། ཉམས་
གོང་འཕེལ་གྱི་སྣང་བ། རིག་པ་ཚད་ཕེབས་ཀྱི་སྣང་བ། བོན་ཉིད་ཟད་པའི་སྣང་
བ་དང་བཞིའོ།།(༡༦༡)མཛོད་ཆེན་ནི། སྡེ་སྣོད་རིན་པོ་ཆེའི་མཛོད་དང་དབྱིངས་
རིག་མཛོད་ལས་སོ།། ( ༡༦༢)བསྐྱེད་པའི་རིམ་པ་ལ་གསུམ་སྟེ། བདག་ལུས་བུམ་
པ་རྡུལ་ཚོན་ལ་བསྐྱེད་པ་ནི་དམ་ཚིག་སེམས་དཔའ། དབྱིངས་ནས་སྤྱན་དྲང་པ་
ནི་ཡེ་ཤེས་སེམས་དཔའ། དེ་དང་གཉིས་སུ་མེད་པ་ལས་གྱི་སེམས་དཔའ་འོ།།
( ༡༦༣)རྫོགས་རིམ་ལ་གསུམ་སྟེ། སྣང་རྫོགས། སྟོང་རྫོགས། རྫོགས་པ་ཆེན་
པོའོ།། ( ༡༦༤) གསང་གསུམ་ནི། སྔགས་ཕྱི་པ་དང་ནང་པ་དང་། ཡང་རྩེ་བླ་
མེད་དང་གསུམ་མོ། ། དད་པ་གསུམ་ནི། མོས་པའི་དད་པ། དྭངས་པའི་དད་པ་
ཡིད་ཆེས་པའི་དད་པའོ།། དཔྱད་གསུམ་དག་པ་ནི། མཐོང་བ་མངོན་གྱུར་སྟོན་
པའི་ཆ་ལ་མངོན་སུམ་ཚད་མས་གནོད་པ་མེད་པ། ཅུང་ཟད་ལྐོག་གྱུར་སྟོན་པའི་
ཆ་ལ་རྗེས་དཔག་ཚད་མས་གནོད་པ་མེད་པ། ཤིན་ཏུ་ལྐོག་གྱུར་སྟོན་པའི་ཆ་ལ་
ལུང་ཚད་མས་གནོད་པ་མེད་པ་སྟེ། མདོར་བསྡུས་ན་སྐྱོན་རགས་པ། ཕྲ་བ། ཤིན་
ཏུ་ཕྲ་བ་གསུམ་གྱིས་དབེན་པ་སྟེ། དཔེར་ན་བསྲེགས་བཅད་བརྡར་བའི་གསེར་
216

གསང་སྔགས་བསྐྱེད་རྫོགས་དང་མ་རྒྱུད་ཁྲིད་རིམ་སྐོར།
བཞིན་ནོ།། ཚད་གསུམ་ནི། སངས་རྒྱས་ཀྱིས་ཞལ་ནས་གསུངས་པ་བྱིན་གྱིས་བརླབས་
པ་རྗེས་སུ་གནང་བའི་བཀའ་ཚད་མ། མདོ་རྒྱུད་ཀྱི་དགོངས་དོན་ཉིད་ནས་འཕགས་
མཆོག་ལོ་པཎ་རྣམས་ཀྱི་རྒྱུད་དོན་མངོན་པར་བཀྲོལ་བའི་ལུང་ཚད་མ། བཀའ་
ལུང་རྣམ་དག་གི་དོན་ཉམས་སུ་མྱོང་ནས་རྟོགས་པ་རྒྱུད་ལས་ཤར་བ་རིག་པ་ཚད་
མའོ། སྨྲས་པ།
ཟབ་དཀར་ཐེག་སྒོ་བདེ་བླགས་རྟོགས་པའི་བོན།།
ཟབ་སྔགས་མཛོད་འཛིན་གྲུབ་དབང་མངྒ་ཡི།།
ཟབ་མོའི་བེའུ་བུམ་ལྷ་གཉེན་ཤེལ་སྒོང་ཞེས།།
ཟབ་གསང་སྒོ་འབྱེད་ཞལ་ལུང་ཟུར་རྒྱན་བྲིས།།
མ་དག་ཀུན་སློང་བསམ་པས་མ་བསླད་ཀྱང་།།
མ་རིག་དབང་གིས་ཉེས་འགལ་ཅི་མཆིས་དང་།།
མ་རྟོགས་དབང་གིས་འགྲེལ་བཤད་ལོག་པ་སོགས།།
མ་ལུས་ཆབས་གཅིག་རྩ་གསུམ་ལྷ་ལ་བཤགས།།
དེ་ལྟར་འདི་འབད་དགེ་རྩ་གང་བྱུང་བ།།
དེ་སྙེད་མཁའ་ཁྱབ་སེམས་ཅན་མ་ལུས་པ།།
དེ་དག་ཕྱམ་གཅིག་སངས་རྒྱས་དགོངས་རྙེད་ནས༎
དེ་བཞིན་ཉིད་སྐུའི་གོ་འཕང་འཐོབ་ཕྱིར་བསྔོ།།
217

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
རྣམ་དཀར་དགེ་རྩ་ཉིན་མོར་བྱེད་པའི་གཟིས།
རྣམ་མང་སྲིད་འཁོར་མུན་པ་རབ་བཅོམ་ནས།།
རྣམ་དག་རྒྱལ་བའི་རིང་ལུགས་ལ་ཞུགས་ཏེ།
རྣམ་གྲོལ་བདེ་ཆེན་གླིང་དུ་དབུགས་འབྱིན་ཤོག །
ཅེས་པའི་ལྷ་གཉེན་ཤེལ་སྒོང་གི་ཟུར་རྒྱན་བཀའ་ལུང་ཕྱོགས་བསྒྲིགས་ཞེས་པ་འདི་ནི་སྐྱང་སྤྲུལ་གཞན་ཕན་སྐལ་
བཟང་དོན་ལྡན་སོགས་དཔོན་སློབ་བདུན་ཙམ་གྱིས་མཚམས་སྦྱར་བ་དང་། རང་དང་རང་འདྲ་རྣམས་ལ་ཕན་
སེམས་ཀྱིས། ཐོས་བསམ་གྱི་ཡོན་ཏན་གང་ཡང་དབེན་པའི་བསྟན་འཛིན་རིན་རྒྱལ་གྱིས་དགེ་འཕེལ་རི་ཁྲོད་དུ་བྲིས་
པས་འགྲོ་ཀུན་བོན་སྐུའི་རྒྱལ་ས་ཟིན་པའི་རྒྱུ་རུ་འགྱུར་པར་ཀུན་མཁྱེན་བླ་མ་མཆོག་གིས་བྱིན་གྱིས་རློབས་ཤིག །དགེའོ།།
༧རྒྱལ་བ་གཉིས་པ་གྲུབ་དབང་བླ་མའི་བཀའ།། རིམ་གཉིས་ལམ་གྱི་
གདམས་པའི་གསང་མཛོད་གང་།། འབྱེད་བྱེད་འཕྲུལ་གྱི་ལྡེ་མིག་འདི་མེད་
ན། ཇི་བཞིན་གནད་གསང་མཐོང་བ་ཉིན་སྐར་ཙམ།། ༧དེ་ཕྱིར་ཤི་གསོན་
རེ་བའི་འབྱོར་ཚོགས་ལས།། རྒྱལ་ཚབ་བླ་མས་སྤར་འདི་བསྐྲུན་པའི་སྐབས།།
དད་གསུམ་རབ་ལྡན་མ་ཇོ་ཞིག་ཆུང་ནས།། རིན་ཆེན་གཉིས་པའི་ཏོང་ཙེ་བཞི་
བཅུ་ཕུལ།། ༧དེ་ལས་བྱུང་བའི་རྣམ་དཀར་འོད་བརྒྱའི་ཟེར།། འགྲོ་ཀུན་དད་
པའི་པདྨོར་རྟག་འཇུག་སྟེ།༎ རྣམ་གྲོལ་རྫོགས་པའི་ཟིལ་དངར་འབུམ་ཕྲག་
གིས།། མཐར་ཐུག་གཏན་བདེའི་ལང་ཚོ་རྒྱས་གྱུར་ཅིག །ཅེས་གཤེན་བཙུན་ཚུལ་
ཁྲིམས་དབང་རྒྱལ་གྱིས་སྨྲས་སོ། །
218

གསང་སྔགས་བསྐྱེད་རྫོགས་དང་མ་རྒྱུད་ཁྲིད་རིམ་སྐོར།